Asunto sijaitsi erittäin hyvällä paikalla suhteessa kaupungin kohteisiin ja metroasemaan. Asunto oli hyvällä maulla ja siististi remontoitu ja viihtyisästi sisustettu sekä erittäin siisti. Asunto sopii 1-2 henkilölle oikein hyvin. Asunnossa oli lämmitys- ja viilennyslaitteet, ja syksyllä lämmitystä kannatti käyttää kosteuden poistamiseksi. Kosteus lienee yleistä kaupungin rakennuksissa, joista monissa ei ole kiinteää lämmitystä. Näkymä ulos ikkunoista oli melko karu ja seutu oli vähän ränsistynyttä, mutta tämä ei meitä haitannut. Talolle johtavat tiet ja portaat olivat jyrkkiä, ja asunto sijaitsee hissittömän talon neljännessä kerroksessa. Hyväkuntoisia ja terveitä ihmisiä tämä ei haittaa, mutta huonojalkaisille sijainti ja asunto on vaikea. Tiagon sai parhaiten kiinni tekstiviestillä. Muutoin vastaaminen oli hidasta/ei onnistunut ollenkaan. Voimme lämpimästi suositella tätä kohdetta hyväkuntoisille ja reippaille matkailijoille!